Fuglatengd ferðaþjónusta innan Kötlu jarðvangs : þarfir fuglaskoðara
Ferðaþjónusta er vaxandi atvinnugrein á Íslandi og hefur fjölgun erlendra ferðamanna sem hingað koma til lands farið stigvaxandi síðustu ár. Fuglatengd ferðaþjónusta er ein af hliðargreinum ferðaþjónustu og mætti flokka hana með heilsutengdri ferðaþjónustu og matartengdri ferðaþjónustu. Þessar greinar eiga það sameiginlegt að þjóna ákveðnum hóp af fólki eftir því hvar áhugasvið þeirra liggur. Í þessari ritgerð geri ég grein fyrir fjórum mismunandi hópum fuglaskoðara og set þarfir þeirra í samhengi við þarfapíramída Maslov. Jarðvangur er svæði sem inniheldur mikilvægar jarðfræðiminjar. Ég kanna hvaða fuglategundir er að finna innan Kötlu jarðvangs og hvaða fuglategundum erlendir ferðamenn eru að leita hérlendis. Innan Kötlu jarðvangs er að finna gott úrval af fuglafánu Íslands og án nokkurs vafa mjög áhugaverður staður heim að sækja fyrir erlenda fuglaskoðara sem koma til Íslands. Möguleikar fuglatengdrar ferðaþjónustu innan Kötlu jarðvangs eru miklir.
Ferðamálafræði, Ferðaþjónusta, Fuglaskoðun
Networked Digital Library of Theses and Dissertations